**Prevádzkový a ubytovací poriadok**

**Zariadenie sociálnych služieb – Útulok Cesta**

Štatutárny zástupca: Mgr. Michaela Havelková

riaditeľka n. o.

Podpis a pečiatka:

Vypracovaný v Skalici dňa: 09.11.2021

Účinnosť: 01.03.2022

**PREVÁDZKOVÝ A UBYTOVACÍ PORIADOK**

Použité skratky:

ZSS – Zariadenie sociálnych služieb

PSS – Prijímateľ sociálnej služby

Článok I.

**Úvodné ustanovenia**

1. Zariadenie sociálnych služieb Útulok Cesta (ďalej len ZSS) je zriadené v zmysle zákona č. 448/2008 Z. z. o sociálnych službách a o zmene a doplnení zákona č. 455/1991 Zb. o živnostenskom podnikaní (živnostenského zákona) v znení neskorších predpisov, ktoré slúži na ubytovanie ľudí, ktorí sa ocitli v núdzi na dobu určitú. Nie je možné prihlásiť sa v ZSS na trvalý pobyt, ani na prechodný pobyt. Dĺžka pobytu je určená podľa Zmluvy o poskytovaní sociálnej služby individuálne, prihliadajúc na sociálnu situáciu prijímateľa sociálnej služby (ďalej len PSS).
2. Predpokladom pre komfortné bývanie je dodržiavanie prevádzkového a ubytovacieho poriadku, občianskeho zákonníka, základných pravidiel spolunažívania a ďalších predpisov. Disciplína PSS v ZSS a zachovávanie poriadku je nutná na udržanie pozitívnych medziľudských vzťahov PSS a taktiež vzťahov medzi PSS a zamestnancami ZSS.

Článok II.

**Popis Zariadenia sociálnych služieb Útulok**

1. Ubytovacie zariadenie je dvojpodlažná budova, ktorá je rozdelená na:
2. **Vstupná časť** – recepcia
3. **Administratívna časť** – kancelária a terapeutická miestnosť
4. **Ubytovacia časť**, ktorá je rozdelená na:
   1. Časť pre jednotlivcov (prízemie vľavo), ktorá je rozdelená na:
      1. Časť pre ženy
      2. Časť pre mužov
   2. Časť pre mamičky s deťmi (prízemie vpravo, 1. poschodie)
5. **Suterén**

Celková kapacita ZSS je 45 klientov. Vstup do budovy je možný len cez recepciu. Okolie budovy je oplotené.

Popis jednotlivých častí ZSS:

Časť pre jednotlivcov - prízemie vľavo:

* 7 izieb z toho 1 karanténna izba
* kuchyňa
* denná spoločenská miestnosť
* hygienické zariadenie – WC, sprchovacie kúty

Časť pre mamičky s deťmi - prízemie vpravo:

* 3 izby
* kuchyňa spojená so spoločenskou miestnosťou a jedálňou
* hygienické zariadenie – WC, sprchovacie kúty

Časť pre mamičky s deťmi - prvé poschodie:

* 5 izieb
* kuchyňa
* spoločenská miestnosť
* hygienické zariadenie – WC, sprchovací kút
* malá skladová miestnosť

Suterén:

* plynová kotolňa
* práčovňa
* skladové priestory bielizne, šatstva a bytového zariadenia
* skladové priestory čistiacich prostriedkov, hygienických potrieb, dezinfekčných prostriedkov

Základné vybavenie izieb: posteľ, stôl, stolička, skriňa, nádoba na odpad.

Základné vybavenie kuchýň: kuchynská linka, sporák, chladničky, kuchynský riad, nádoba na odpad.

Článok III.

**Druh a spôsob poskytovania sociálnych služieb**

Druh sociálnych služieb

V ZSS sa poskytujú služby v zmysle § 26 zákona č. 448/2008 Z. z. o sociálnych službách v nasledovnom znení:

1. V Útulku sa fyzickej osobe v nepriaznivej sociálnej situácii podľa § 2 ods. 2 písm. a) a i), ktorá nemá zabezpečené ubytovanie alebo nemôže doterajšie bývanie užívať,
2. poskytuje
3. ubytovanie na určitý čas,
4. sociálne poradenstvo,
5. pomoc pri uplatňovaní práv a právom chránených záujmov,
6. nevyhnutné ošatenie a obuv,
7. zabezpečuje rozvoj pracovných zručností
8. utvárajú podmienky na
9. prípravu stravy,
10. vykonávanie nevyhnutnej základnej osobnej hygieny,
11. upratovanie,
12. pranie, žehlenie a údržbu bielizne a šatstva,
13. záujmovú činnosť.
14. Poskytovateľ sociálnej služby v útulku poskytuje túto sociálnu službu oddelene pre jednotlivcov a oddelene pre rodiny s dieťaťom alebo jednotlivcov s dieťaťom.

Spôsob poskytovania sociálnych služieb

1. Ubytovanie v ZSS sa poskytuje na základe písomnej žiadosti o poskytnutie sociálnej služby žiadateľa, ktorú žiadateľ predloží zamestnancovi ZSS.

Povinné prílohy žiadosti sú:

* stanovisko obvodného lekára
* potvrdenie od zamestnávateľa (ak je žiadateľ zamestnaný)
* potvrdenie z Úradu práce, soc. vecí a rodiny o poberaní dávky v hmotnej núdzi a príspevkov k dávke, príp. o poberaní prídavku na dieťa (ak je poberateľ dávky v hmotnej núdzi a príspevkov k dávke a prídavku na dieťa)
* potvrdenie o poberaní rodičovského príspevku
* potvrdenie o dôchodku (ak je poberateľ dôchodku)

Po spracovaní vstupných údajov a povinných príloh k žiadosti vydá zamestnanec ZSS stanovisko k žiadosti o poskytnutie sociálnej služby.

Dĺžka pobytu v ZSS a podmienky ukončenia pobytu v ZSS sú upravené v Zmluve o poskytnutí sociálnej služby.

Zamestnanec ZSS na základe Zmluvy o poskytnutí sociálnej služby:

1. oboznámi PSS so všetkými predpismi ZSS (prevádzkový a ubytovací poriadok, cenník sociálnej služby, interné smernice a dokumenty ZSS), o čom vyhotoví písomný záznam,
2. vystaví PSS potvrdenie o úhrade za sociálnu službu (pred poskytnutím služby),
3. určí číslo izby (pridelí posteľ),
4. vydá PSS základné vybavenie izby a príslušenstva, o čom vyhotoví písomný záznam,
5. oboznámi PSS s obsluhou domácich spotrebičov, ktoré bude v ZSS používať.

Bezodkladné ubytovanie bez predloženia žiadosti a potrebných príloh sa môže uskutočniť v prípade ohrozenia života a zdravia PSS. PSS je v tomto prípade povinný bezodkladne v ďalší nasledujúci deň predložiť žiadosť spolu s prílohami zamestnancovi ZSS.

Časť IV.

**Prevádzková doba Zariadenia sociálnych služieb**

ZSS je celodenné pobytové zariadenie s 24 hodinovou prevádzkou, s poskytovaním ubytovania na určitý čas s nasledovnými podmienkami:

1. budova sa otvára o 6,00 hod. ráno,
2. vstup PSS do ZSS je najneskôr do 22,00 hod.,
3. oneskorené príchody po 22,00 hod. bez predchádzajúceho oznámenia zamestnancom ZSS budú klasifikované ako porušenie povinnosti PSS,
4. v čase od 22,00 hod. do 6,00 hod. sú PSS povinní dodržiavať nočný kľud,
5. služby práčovne v ZSS sa budú poskytovať pre klienta podľa harmonogramu prania, ktorý vyhotoví zamestnanec a zverejní ho na mieste dostupnom všetkým PSS.

Prevádzková doba je rozdelená na pracovný čas sociálnych pracovníkov a referentov ZSS a na pracovný čas recepčných.

Pracovný čas sociálnych pracovníkov a referentov ZSS je od 7,00 do 16,00 hod.

Pracovný čas recepčných je rozdelený na dennú smenu a nočnú smenu.

Denná smena recepčných je od 16,00 hod do 19,00 hod.

Nočná smena recepčných je od 19,00 hod do 7,00 hod.

Článok V.

**Povinnosti prijímateľov sociálnych služieb**

1. Povinnosti ubytovaného PSS:
2. pri vstupe do ZSS sa nahlásiť zamestnancovi ZSS
3. pri odchode z budovy sa nahlásiť zamestnancovi ZSS
4. zodpovedne užívať priestor, podieľať sa na udržiavaní čistoty v priestoroch ZSS a v jeho bezprostrednej blízkosti,
5. chrániť majetok ZSS pred poškodením, zničením a pred stratou inventáru,
6. dodržiavať základné zásady hygieny, dodržiavať opatrenia proti infekčným ochoreniam a starať sa o čistotu svojej osobnej bielizne a šatstva,
7. dodržiavať dobré mravy a spolunažívanie,
8. uhrádzať platbu v dohodnutej sume a v stanovenom termíne,
9. zdržiavať sa v priestore, ktorý mu bol pre poskytovanie sociálnych služieb vyhradený
10. požiadať zamestnanca ZSS o povolenie premiestňovať izbové zariadenie ZSS,
11. spolupracovať s inštitúciami ako sú ÚPSVR, MsÚ, zdravotnícke zariadenia, školské a predškolské zariadenia, polícia a pod., ak je potrebné riešenie sociálnej, finančnej alebo bytovej situácie PSS
12. hlásiť zamestnancovi ZSS všetky zmeny, najmä svojej sociálnej, finančnej situácie, zdravotného stavu a podobne ihneď, najneskôr do pracovných 3 dní,
13. umožniť zamestnancovi ZSS vykonávať kontrolu pridelenej izby (kontrolu vykonávajú vždy dvaja zamestnanci poverení riaditeľom ZSS). Zamestnanec ZSS má právo v ZSS vstúpiť do pridelenej izby PSS aj bez súhlasu PSS, ktorému sa v nej poskytuje ubytovanie, ak vec neznesie odklad a vstup je nevyhnutný na ochranu života, zdravia alebo majetku PSS, na ochranu práv a slobôd iných PSS, zamestnancov alebo ochranu majetku ZSS,
14. podieľať sa na prácach súvisiacich s prevádzkou ZSS, úpravou okolia,
15. prípadné vzniknuté poruchy v ZSS hlásiť ihneď zamestnancovi ZSS,
16. dodržiavať právne predpisy a ostatné predpisy na zaistenie prevencie ochrany pred požiarmi a bezpečnosti a ochrany zdravia pri práci.
17. V ZSS je zakázané:
18. zdržiavanie cudzím osobám v priestore ZSS,
19. prenocovanie cudzím osobám,
20. vynášanie inventáru z objektu,
21. nosiť do priestorov ZSS alkoholické nápoje a iné omamné látky a požívanie týchto látok. V prípade, že zamestnanec ZSS nadobudne u PSS podozrenie na prenášanie alebo požitie alkoholu, je PSS povinný umožniť zamestnancovi prehliadku batožiny a podrobiť sa dychovej skúške na alkohol, ktorú vykoná zamestnanec ZSS. Tolerancia alkoholu v ZSS je 0,00 %
22. fajčiť v priestoroch ZSS, hrať hazardné hry,
23. rušiť nočný kľud od 22,00 hod. do 6,00 hod.,
24. manipulovať s otvoreným ohňom,
25. vstup so strelnými a útočnými zbraňami,
26. vykonávať manipulácie na rozvodových sieťach,
27. prinášať alebo chovať zvieratá,
28. arogantné správanie, slovné a fyzické napádanie PSS a zamestnancov ZSS.

Zakázané činnosti v čl. V, v bode 2 sú z dôvodu udržania bezpečnosti, ochrany zdravia a života PSS a zamestnancov ZSS a udržania bezpečného chodu ZSS.

1. Za porušenie ustanovení Prevádzkového a ubytovacieho poriadku a povinností uvedených v Zmluve o poskytnutí sociálnej služby môže byť navrhnuté vylúčenie zo ZSS.
2. PSS je zodpovedný za škodu, ktorú spôsobil na majetku ZSS, za stratu, poškodenie ZSS. V prípade dokázateľného vzniku škody, t. j. úmyselnej i nedbalostnej, PSS je povinný škodu uhradiť na účet neziskovej organizácie v stanovenom termíne. Strata kľúča od izby je pokutovaná sumou 6,60 €.
3. Po ukončení pobytu v ZSS je PSS povinný:
4. upratať izbu a jej okolie,
5. vypratať osobné veci,
6. vypnúť elektrospotrebiče,
7. zatvoriť okná na izbe,
8. odovzdať inventár izby,
9. odovzdať kľúče.

Nevypratané veci nemá ZSS za povinnosť skladovať a po 5-tich dňoch môžu byť zlikvidované do odpadu.

Článok VI.

**Osobitné ustanovenia**

1. Každý PSS a zamestnanec ZSS musí dodržiavať zásady bezpečnosti a ochrany zdravia pri práci, o ktorých je pri nástupe do ZSS oboznámený.
2. Lekárnička prvej pomoci je umiestnená na recepcii ZSS.
3. Za upratovanie na izbách zodpovedajú PSS, ktorí sú v izbách ubytovaní.

Posteľná bielizeň na izbách sa vymieňa minimálne 1 x do mesiaca a vždy pri zmene PSS. Každý PSS si posteľnú bielizeň po prezlečení perie v práčovni ZSS sám podľa harmonogramu prania v ZSS

1. Upratovanie spoločných priestorov budú vykonávať PSS podľa harmonogramu, v rozsahu:

- chodby, zariadenia na osobnú hygienu budú upratované denne umývaním a dezinfikovaním,

- umývanie oblokov, dverí, svietidiel, vykurovacích telies v izbách a spoločných priestoroch, vyprášenie matracov a prikrývok sa vykoná 1 x za štvrťrok,

- dezinfekcia odpadových nádob 1 x týždenne,

- rohože pod sprchami budú 1 x do týždňa vydrhnuté kefou a dezinfikované,

- okolie budovy sa bude upratovať 1 x za mesiac.

Služby upratovania budú presne rozdelené podľa harmonogramu, ktorý vypracuje zamestnanec ZSS, harmonogram služieb upratovania bude na mieste dostupnom všetkým PSS.

Kontrolu dodržiavania upratovania spoločných priestorov vykoná zamestnanec ZSS, o čom vyhotoví písomný záznam.

Čistiace a dezinfekčné prostriedky na upratovanie spoločných priestorov zabezpečí ZSS a k upratovaniu ich vydá zamestnanec ZSS.

Nepodieľanie sa klientov na upratovaní izieb a spoločných priestorov bude považované za porušovanie povinnosti PSS.

1. V prípade výskytu živočíšnych škodcov sa ich zlikvidovanie vykoná prostredníctvom právnickej osoby, ktorá má na túto činnosť oprávnenie.
2. Na vyhradenom mieste je umiestnený kontajner na TKO, do ktorého bude denne vynášaný odpad z odpadkových nádob zo ZSS. Odpadové nádoby budú 1 x do týždňa dezinfikované.

Článok VII.

**Spoločné a zrušovacie ustanovenia**

1. Porušenie povinností, ktoré ukladá tento poriadok bude mať za následok ukončenie ubytovania a náhradné ubytovanie nie je prevádzkovateľ povinný poskytnúť.
2. Za porušenie povinností sa považuje aj pozitívny test na alkohol vykonaný testerom v ZSS a pozitívny test na psychotropné a omamné látky vykonaný orientačným testom V ZSS.

V Skalici dňa 11.11.2021

Mgr. Michaela Havelková

riaditeľka n. o.

Nadobudnutie účinnosti: 01.03.2022